TACC ส่ง “ลิ้นจี่เบอรี่ทวิสต์ – พีชเชอรี่บลอสซั่ม” เข้า All Café รับเทศกาล “วาเลนไทน์”
TACC ส่ง "ลิ้นจี่เบอรี่ทวิสต์ - พีชเชอรี่บลอสซั่ม” เข้า All Café ต้อนรับเทศกาล “วาเลนไทน์”
21 ม.ค. 2564

นายชัชชวี วัฒนสุข ประธานกรรมการบริหาร บริษัท ที.เอ.ซี. คอนซูเมอร์ จำกัด (มหาชน) หรือ TACC เปิดเผยว่า บริษัทฯได้คิดค้นและพัฒนาสินค้าเครื่องดื่มชนิดใหม่ เพื่อตอบสนองความต้องการผู้บริโภคที่หันมาให้ความสำคัญ และใส่ใจกับการดูแลสุขภาพ โดยวันที่ 14 มกราคมที่ผ่านมาได้เปิดตัวเครื่องดื่ม “ลิ้นจี่ เบอรี่ ทวิสต์” ลงโถกดเครื่องดื่มของร้าน “เซเว่นอีเลฟเว่น” ทุกสาขาทั่วประเทศ ต้อนรับเทศกาลวาเลนไทน์ ซึ่งมั่นใจว่าจะสามารถกระตุ้นยอดขายในช่วงไตรมาส 1/64 เติบโตอย่างแข็งแกร่ง
ทั้งนี้ เครื่องดื่ม “ลิ้นจี่ เบอรี่ ทวิสต์” ถือเป็นโปรดักส์ใหม่ที่ผ่านการคิดค้นและพัฒนาสูตร  ผสมผสานอย่างลงตัว ดื่มด่ำความอร่อยใหม่ ด้วยรสชาติหวานอมเปรี้ยวกลิ่นหอมที่เป็นเอกลักษณ์เฉพาะของลิ้นจี่ และมัลเบอร์รี่ มีวิตามินซีสูง และเติมความสดชื่นระหว่างวัน
นอกจากนี้ ยังมีเครื่องดื่มชนิดใหม่ พีช เชอร์รี่ บลอสซั่ม สดชื่นกับรสพีช หอมละมุนไปกับกลิ่นซากุระกลิ่นหอมหวาน มีรสชาติเปรี้ยวอมหวาน ผสมผสานกับกลิ่นหอมของดอกซากุระญี่ปุ่น มีวิตามินเอ วิตามินซี และสารต้านอนุมูลอิสระอีกด้วย กลิ่นหอมหวาน มีรสชาติเปรี้ยวอมหวาน ผสมผสานกับกลิ่นหอมของดอกซากุระญี่ปุ่น กับ 3 เมนูใหม่ พีชบลอสซั่มโซดาอโลเวร่าเย็น ชาพีชบลอสซั่มอโลเวร่าเย็น และพีชบลอสซั่มโยเกิร์ตปั่น ส่งตรงถึง All Café ทุกสาขาทั่วประเทศ ระหว่างวันที่ 21 มกราคม – 23 เมษายน 2564
“เราไม่เคยคิดที่จะหยุดเรื่องการพัฒนาสินค้าร่วมกับเซเว่นฯในการออกโปรดักส์เครื่องดื่มใหม่ๆ ออกมา เพื่อตอบสนองความต้องการของผู้บริโภค และกระตุ้นยอดขายสินค้า ในทุกๆ เทศกาล ซึ่งมั่นใจว่าสินค้าของเราจะได้รับการตอบรับจากผู้บริโภคอย่างดีเยี่ยม”นายชัชชวี กล่าว